24/01/2022 | Administración LocalMunicipal
Porto do Son
Aprobación padrón fiscal 4º trimestre 2021 auga e saneamento

A Concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019 ditou resolución o 18/01/2022, aprobando o padrón fiscal da taxa pola prestación do servizo de abastecemento de auga potable e sumidoiros correspondente ao 4º trimestre de 2021, que é do seguinte teor literal: “PRIMEIRO: Aprobar o padrón fiscal sinalado, por un importe total de 146.583,73 euros (cento corenta e seis mil cincocentos oitenta e tres euros con setenta e tres céntimos), con un total de 5.070 recibos (cinco mil setenta) desagregado nos seguintes conceptos: - Subministración de auga: 73.613,72 euros (setenta e tres mil seiscentos trece euros con setenta e dous céntimos) - I. V. E.: 7.361,97 euros (sete mil trescentos sesenta e un euros con noventa e sete céntimos) - Sumidoiros: 17.748,73 euros (dezasete mil setecentos corenta e oito euros con setenta e tres céntimos) - Canon da auga: 23.101,73 euros (vinte e tres mil cento un euros con setenta e tres céntimos) - Coeficiente de vertedura: 24.757,55 euros (vinte e catro mil setecentos cincuenta e cinco euros con cincuenta e cinco céntimos). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario, que será único e abranguerá dende o 18 de Xaneiro de 2022 ao 25 de Marzo de 2022. CUARTO: Advertir que a falta de pago no período voluntario sinalado suporá a esixencia do canon de auga e do coeficiente de vertedura directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indicar que a repercusión do canon de auga e do coeficiente de vertedura poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. QUINTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 18 de xaneiro de 2022. A Concelleira Delegada, Mª José Maneiro Quintáns